钦定古今图书集成/明伦汇编/人事典/第063卷 > 说苑
## 钦定古今图书集成/明伦汇编/人事典/第063卷 > 说苑

不食，藜羹不糁，弟子皆有饥色，读《诗》《书》《治》《礼》不休。子
路进谏曰：“凡人为善者，天报以福；为不善者，天报以
祸。今先生积德行为善久矣，意者尚有遗行乎？奚居
隐也？”孔子曰：“由来汝不知坐，吾语汝。”子以夫知者为
无不知乎？则王子比干何为剖心而死？以谏者为必
听乎？伍子胥何为抉目于吴东门子，以廉者为必用
乎？伯夷、叔齐何为饿死于首阳山之下？子以忠者为
必用乎？则鲍庄何为而肉枯，荆公子高终身不显，鲍
焦抱木而立枯，介子推登山焚死。故夫君子博学深
谋，不遇时者众矣，岂独丘哉？贤不肖者才也；为不为
者人也；遇不遇者时也；死生者命也。“有其才不遇其
时，虽才不用，苟遇其时，何难之有？”故舜耕历山而陶
于河畔，立为天子，则其遇尧也。傅说负壤土，释板筑，
而立佐天子，则其遇武丁也。伊尹，有莘氏媵臣也，负
鼎俎，调五味，而佐天子，则其遇成汤也。“吕望行年五
十，卖食于棘津；行年七十，屠牛朝歌，行年九十，为天
子师”，则其遇文王也。“管夷吾束缚胶目，居槛车中，自
车中起为仲父”，则其遇齐桓公也。百里奚自卖取五
羊皮，伯氏牧羊，以为卿大夫，则其遇秦穆公也；沈尹
名闻天下，以为令尹而让孙叔敖，则其遇楚庄王也；
伍子胥前多功，后戮死，非其智益衰也；前遇阖庐，后
遇夫差也。夫骥厄罢盐车，非无骥状也，夫世莫能知
也。使骥得王良、造父，骥无千里之足乎？芝兰生深林，
非为无人而不香。故学者非为通也，为穷而不困也，
忧不衰也。此知祸福之始而心不惑也。圣人之深念
独知独见，舜亦贤圣矣。南面治天下，唯其遇尧也。使
舜居桀、纣之世，能自免刑戮，固可也，又何官得治乎？
夫桀杀关龙逢，而纣杀王子比干，当是时，岂关龙逢
无知而比干无惠哉？此桀、纣无道之世然也。故君子
疾学，修身端行，以须其时也。